קפה בזול - חרם הקפה הגדול | ישראל חוזרת לקפה במחיר חד-ספרתי
קפה בזול – חרם הקפה הגדול
ישראל חוזרת לקפה במחיר חד-ספרתי
קפה בזול
דורשים קפה בזול
מחיר הקפה לצרכן
עלות הקפה לבית הקפה
מחיר הקפה בירידה
רווח מופרז על קפה
הקפה בישראל ביחס לעולם
כמה עלה קפה ב-2002
כלכלת קפה
השפעות על שוק הקפה
צמיחת שוק הקפה
הכול קלוי
מחרימים את רשת גרג
שותים חכם
ניסיון המחאה של גבי גזית
על מחירי הקפה
כמה כבר מרוויחים על קפה?
מה עם כל ההוצאות?
בקטנה, לא?
למה רק קפה?
האווירה לא שווה כסף?
מחירי קפה באוני' תל-אביב
הקפה הכי משתלם בקמפוס – במקדונלד'ס
לרגל פתיחת סמסטר ב', ובמסגרת תחקירי הקפה שלנו המוגשים כשירות לציבור, החלטנו לבדוק הפעם מה מצב מחירי הקפה בקמפוס של אוניברסיטת תל אביב, שהוא סוג של מעוז-שותי-הקפה. מכיוון שלרוב לא מדובר בבתי קפה, אלא בדוכני קפה, ומכיוון שבאוניברסיטה חוויית צריכת הקפה היא בעיקר של to-go, לפעמים רק שוט אספרסו כדי להחזיק מעמד בשיעור, חשבנו שראוי להשוות את המחירים.
כמו מחוץ לקמפוס, כך גם בתוכו, אנשים קונים בכל המקומות ובכל המחירים. היה אפשר לצפות דווקא מסטודנטים שיהיו יותר מחושבים, במיוחד כשיש בררה זולה בעד 50%, לפעמים בבניין הסמוך.
הקפה הכי זול (מסוג Mauro) נמכר בסניף מקדונלד'ס מרכז ההסעדה בבניין שרת, ממש בלב הקמפוס, תמורת 3.90 ש"ח לאספרסו, ו-4.90 ש"ח להפוך.
ממש מולו, ב"עלים ירוקים", תמצאו את הקפה היקר ביותר בקמפוס: 8 ש"ח לאספרסו ו-10 ש"ח להפוך.
בשורה התחתונה: המחיר הממוצע לקפה בקמפוס קטן מממוצע הרשתות הכללי בכ-30%, שזה יפה, אך עדיין גבוה יחסית למה שהיינו מצפים למצוא בתוך אוניברסיטה. והעובדה שהקפה במקדונלד'ס יותר זול מהמחירים המפוקחים ע"י האוניברסיטה אמורה להדליק אצל מישהו נורה אדומה.
לפניכם טבלת המחירים המלאה (כמעט). אז תשתו חכם! המקום
שרת (חינוך)
ווב (שפות)
רקנאטי (עסקים)
גילמן; ספריית מדעי החברה
קינג ג'ורג' בייגל
*לחברי מועדון (הרשמה חינם) 10% הנחה בכל קנייה, כלומר: אספרסו: 6.30 ש"ח; קפוצ'ינו: 9 ש"ח.
פורסמה על־ידי קפה בזול ב- 26/02/2013 ב- השוואת מחירים
תגים: אוניברסיטה, השוואת מחירים, פיקוח מחירים, צרכנות, קפה	החרם על גרג: עדכון
כחודש לאחר תחילת החרם על רשת גרג, אנו מוצאים לנכון לעדכן אתכם בהתפתחויות. אבל לפני כן, ברצוננו להודות לכל מי שלקח חלק, לכל מי ששיתף, שהפיץ, ובעיקר – שהחרים את רשת גרג. אנחנו ממשיכים, כמובן. זו רק ההתחלה.
גרג? לא תודה!
ימים אחדים לאחר תחילת החרם, קיבלנו טלפון ממשרד יחסי הציבור שמייצג את רשת "גרג". אשת יחסי הציבור הממולחת אמרה "מה אנחנו יכולים לעשות כדי לעצור את החרם הזה? אנחנו לא רוצים חרם על הרשת". הסברנו לה שזה מאד פשוט והפנינו אותה לדף החרם ולדרישה שלנו שלא להעלות מחירים. היא אמרה שהיא תבדוק מה אפשר לעשות, ומאז נעלמו עקבותיה.
עולות כאן שתי מסקנות – אחת מעודדת יותר, ואחת מעודדת פחות: הראשונה – שהשמועה על החרם הגיעה לאזניים הנכונות
וישנה נכונות עקרונית לפחות להקשיב ללקוחות. השנייה – שהאפקט של החרם לא היה מספיק מורגש בשביל שמשהו ישתנה באמת. ולכן המשך החרם הוא קריטי והצלחתו תלויה בכל אחד ואחת מאיתנו – שותי הקפה.
העלו מחירים, לא של הקפה
עיון בתפריט החדש של גרג (שמופיע באתר הרשת תחת חלק מהסניפים) מלמד שהם קיימו את "הבטחתם" להעלות בסוף 2012 את מחירם של חלק מהמוצרים. ההעלאות אינן דרמטיות אמנם, אך עבור תפריט לא-זול מלכתחילה, גם הן צורמות. ההישג היחיד שאפשר אולי לרשום הוא שמחירי משקאות הקפה החמים לא עלו. רוב ההתייקרויות הן באגף האוכל, וכן התייקר מחיר הקפה הקר, למרות כתבת ynet בנושא. להלן התייקרויות נבחרות:
השינוי ב-%
קפה קר (ק/ג)
עד 14%
עד 8%
א. בוקר זוגית
לצערנו, הרשת לא עונה לפניות מצדנו ולכן אין באפשרותנו לקבל פרטים מלאים לגבי הסניפים שבהם הונהג התפריט החדש או כל מידע אחר שקשור להתייקרות. כל המידע המוצג כאן הוא על סמך עבודת שטח שלנו.
כתבת "דה-מרקר" על התייקרויות צפויות ברשתות הקפה, ובהן גרג
טור תגובה לכתבת "דה-מרקר" באתר "הארץ"
כתבת ואינט על המחירים הגבוהים ברשת גרג
פורסמה על־ידי קפה בזול ב- 08/01/2013 ב- גזלנים, השוואת מחירים
תגים: גרג, העלאת מחירים, התייקרות, חרם, קפה יקר, רשתות קפה	קפה פטור
קפה – מוצר פטור ממכס
יבוא קפה פטור ממכס
אחת העובדות המדהימות שגילינו במסגרת התחקיר המקיף שערכנו על עולם הקפה, היא שכל מוצרי הקפה פטורים ממכס בעת יבואם לישראל. יהא זה קפה טרי או קלוי, גולמי או טחון, עם קפאין או ללא – מי שמייבא את הקפה לא משלם מסי מכס ומס קנייה. הדבר נובע כמובן מהעובדה שהקפה המיובא אינו מהווה איום או תחרות לתעשייה המקומית, משום שישראל אינה מגדלת קפה.
במילים אחרות: אחד ממוצרי הצריכה החזקים בארץ, נכנס לישראל כמעט אך ורק בעלות הגולמית שלו ובעלות השינוע שלו. ועדיין, רשתות כמו קפה קפה, גרג ו-ארקפה, מרשות לעצמן לגבות עבור משקאות הקפה שלהן מחירים שמכניסים להן רווחים של מאות אחוזים, בלי שום הצדקה.
אז אם אתם נקלעים לוויכוח עם בעל בית קפה (כמו שקרה לנו לא אחת) והוא מספר לכם שהספק שלו מתלונן על המיסים שהוא משלם על הקפה (גם זה קרה לנו לא אחת), פשוט תפנו אותו לאתר רשות המיסים, לטבלה הברורה כשמש הזאת.
פורסמה על־ידי קפה בזול ב- 26/12/2012 ב- גזלנים, כללי
מחמאת החודש: Coffee LI
אספרסו משובח ב-6 ש"ח
לי קופי – תערובות לקנייה ולשתייה במקום
החודש אנחנו שמחים להעניק את אות המחמאה החודשית ל-Coffee LI, חנות קטנה וארומתית במיוחד בקינג ג'ורג' 81 תל אביב, פינת בר גיורא. בחנות, בניהולה האדיב והמקצועי של אורלי, אפשר לקנות מגוון של תערובות קפה, הנטחנות על המקום.
כמו כן, מי שרוצה קפה על הדרך, יכול לקבל קפה משובח של MAGNELLI ("מניילי") במחיר סמלי: 6 שקלים לאספרסו קצר. הפוך קטן לקחת עולה 9 ש"ח. ליד הקפה ניתן ליהנות ממעמולים בעבודת יד (2 ש"ח). כל סוגי הקפה בחנות מוצעים גם לשתייה במקום.
אז לכל מי שצריך הפסקת התרעננות באזור הסנטר אין שום סיבה לעשות אותה באחת מהרשתות הגזלניות. היכנסו ופרגנו ל-קופי לי או לאחד המומלצים האחרים שלנו.
פורסמה על־ידי קפה בזול ב- 17/12/2012 ב- הוגנים
קפה פרימיום – המקרה המוזר של רשת סטארבאקס
ענקית הקפה האמריקאית "סטארבאקס" השיקה מוצר חדש: קפה "פרימיום" הנמכר תמורת $7 לכוס של 450 מ"ל, יותר מפי 2 ממחיר קפה רגיל. מדובר בקפה מסוג "קוסטה ריקה", המכונה "גיישה", שהפקתו קשה ויקרה יותר, אך גם טעמו משובח יותר, כך מובטח לפחות.
קפה גיישה בסטארבאקס
אנליסט שוק מומחה טוען בכתבת "טיים" על הנושא, שמדובר באסטרטגיה שיווקית מתבקשת לנוכח ההתפתחויות בשוק הקפה, וכי הרשת האמריקאית הצליחה לשכנע את הקהל האמריקאי ש-$7 – סכום שנראה במבט ראשון שערורייתי, לדבריו – הוא סכום סביר עבור קפה, וש"לא נורא להוציא עוד כמה דולרים בשביל קפה הגון".
אולי לא ידעתם, אבל גם בישראל יש רשת קפה שמציעה קפה ג'מאיקאני משובח במחיר של 24 ש"ח (כ-$6) לכוס גדולה (לא גדולה כמו זו האמריקאית…). זוהי רשת גרג, המתפארת במומחיותה חסרת התחרות בתחום הקפה. למען האמת, אנחנו בעד מגוון של מוצרים, כולל מוצרי יוקרה, אבל בתנאי שיש גם מגוון רחב של מחירים, אבל בכמה מהרשתות הגדולות בישראל, כולל גרג, גם הקפה הסטנדרטי עולה 18 ש"ח לכוס גדולה, לא רחוק מאד מהקפה המהולל. במילים אחרות: כן לקפה גורמה יקר, בתנאי שאפשר – כמו בסטארבאקס – לקנות גם קפה פשוט בדולר וקצת.
ואנקדוטה לסיום: ג'ימי קימל, מנחה תכנית אירוח אמריקאית, ערך "מבדק רחוב" שבו אנשים ציינו כי הם חשים הבדל בין הקפה הרגיל לבין הקפה היקר, אף על פי שקימל הגיש להם תמיד את אותו הקפה. לדעתו של קימל, "כל הדבר הזה הוא מבחן כדי לראות כמה מטומטמים אנחנו בדיוק".
פורסמה על־ידי קפה בזול ב- 02/12/2012 ב- גזלנים, כתבות בנושא קפה
תגים: בתי קפה, קפה גורמה, רשתות קפה	חנויות (אי)נוחות
בכל הזדמנות משמיעים לנו אנשים שונים טיעונים נגד פעילותנו בנוסח "אתה משלם בבית קפה על החוויה". "הבעיה", אנחנו אומרים להם, "שהעלאת המחירים בבתי הקפה חלחלה לכל התעשייה, והיום גם כשאתה לוקח קפה טו-גו בכוס קרטון בתחנת דלק נידחת באמצע הלילה, בלי שום חוויה ושום אווירה, אתה לא יכול לצאת בזול".
כן, אנחנו מדברים על הקפה ב"חנויות הנוחות" שצצו בשנים האחרונות כמו פטריות אחרי הגשם. ה"נוחות" היחידה שאנחנו יכולים לחשוב עליה היא הנוחות של אותן חנויות, שהצרכנים שבויים בידן פעמים רבות (כמו למשל לאורך כביש 6). הדבר נכון גם לגבי עגלות קפה למיניהן, של "ביסטופ" או "קפה עלית", הממוקמות בתחנות רכבת, בבתי חולים וכדומה, שבמקרים רבים לא מספקות יותר מקפה בינוני בקרטון במחירי בית קפה.
השווינו בשבילכם את המחירים ב"חנויות הנוחות" של תחנות הדלק הגדולות. האמת? לנו זה ממש לא נוח. ולכם?
הרשת והשייכות
הפוך בינוני
סונול, 140 סניפים
פז, 240 סניפים
דלק, 200 סניפים
דור אלון, 20 סניפים
1. בסניפי "מנטה" (דלק) שאינם משולבים עם "קפה ג'ו" מגישים קפה מפולי Mauro ומציעים רק שני גדלים: קטן וגדול, שעולים 11 ש"ח ו-13 ש"ח, בהתאמה. בסניפים המשולבים עם ג'ו (הלוגו מופיע בד"כ על התחנה) מציעים גודל נוסף שנקרא "ג'מבו" (ענק).
2. בסניפי "סו גוד" (סונול) ההבדל בין הקפה הבינוני לקפה הגדול הוא הבדל מגוחך של 40 מ"ל (קטן: 250; בינוני: 330; גדול: 370). גם ברשתות אחרות יש הבדלים מצחיקים כאלה, שגובים עבורם בין שקל לשני שקלים. נושא שמצריך בדיקה נפרדת.
370,000 כוסות בחודש
עד לא מזמן הקפה שמכרו לנו ברשת yellow הוכן באמצעות קפסולות של לוואצה ועלה כ-10% פחות. לאחרונה עברו בחנויות הנוחות להכנת קפה באמצעות מכונת אספרסו וקפה טחון, כשהמוכרים עוברים הכשרת "בריסטה". כבר ב-2008 מכרה הרשת – במעל 200 הסניפים שלה הפזורים ברחבי הארץ – 370,000 כוסות קפה בחודש וסביר להניח שהמספר הדמיוני הזה גדל מאז, ולא במעט. שליש מהלקוחות, אגב, מזמינים אספרסו, לעומת עשירית בשוק בתי הקפה בכלל. אולי בגלל אפקט ההתעוררות הנחוץ במיוחד בנסיעות.
יותר מ-370,000 כוסות בחודש!
גם רשת מנטה מסתדרת לא רע. ב-2010, לפני רכישת השליטה בקפה ג'ו, כשעוד הגישו בסניפיה רק קפה מאורו, פורסמו נתונים לפיהם הרשת מוכרת 200,000 כוסות קפה בחודש. גם כאן אנחנו מרשים לעצמנו לנחש שהמספר גדל משמעותית, במיוחד מאז שהחלו למכור בתחנות דלק את הקפה של קפה ג'ו.
וזה המקום להזכיר שעלות מנת אספרסו היא לכל היותר 70 אגורות ועלות קפה הפוך היא כשקל וחצי, מה שאומר רווח של מאות אחוזים על כל אחת ממאות אלפי כוסות הקפה הנמכרות אצלם בחודש. ועל זה נאמר: "how convenient".
לפני שקונים קפה בחנויות האי-נוחות, גם אם עוצרים לתדלק במקום שכוח אל ובשעה הזויה, בודקים אם יש במקרה במתחם גם סניף של מקדונלדס או ארומה, ואם יש – קונים את הקפה שם.
על המחירים הגבוהים בחנויות הנוחות – דה מרקר
פורסמה על־ידי קפה בזול ב- 02/11/2012 ב- גזלנים
תגים: חנויות נוחות קפה לקחת קופי טו גו תחנות דלק	תשובה לכתבת דה-מרקר
ב-15.10 פורסמה ב"דה-מרקר" כתבה על עליות מחירים צפויות בחלק מבתי הקפה. הכתבה הכילה כמה אי דיוקים והיוותה שופר בעיקר של בעלי רשתות כמו גרג ואילן'ס, שניסו להצדיק את ההתייקרויות.
קפה בזול החליטו לאזן את התמונה וב-25.10 פורסם טור תגובה באתר "הארץ" שמסביר מדוע העליות אינן מוצדקות ולמה צרכן נבון לא צריך להשלים איתן. אתם מוזמנים לשתף, ללייקק ולהמשיך את הדיון בפייסבוק.
פורסמה על־ידי קפה בזול ב- 27/10/2012 ב- קפה בזול בתקשורת
תגים: גרג, הארץ, התייקרות, עיתונות, עליית מחירים, צרכנות	מחמאת החודש: קופי האוס רוטשילד
מחירון קפה – קופי האוס
בחודש שעבר החמאנו לבית הקפה "הבוטקה", המצטיין בקפה משובח במחירים הוגנים. החודש נספר לכם על מקום נחמד וחדש יחסית בשדרות רוטשילד פינת נחלת בנימין בתל אביב שנקרא "קופי האוס" (coffee house).
יש לנו כל מני דברים נחמדים לומר על המקום, האווירה, הקינוחים, השירות והעיצוב, אבל כהרגלנו, נתמקד במחירי הקפה: גם בקופי האוס, אפשר לשתות אספרסו תמורת 6 שקלים בלבד. זאת, בניגוד לממוצע של 9 שקלים ברשתות הקפה, 50% יותר.
גם מחירי יתר משקאות הקפה סבירים בהחלט, אם כי, כידוע, אנחנו חושבים שהפוך גדול לא צריך לעלות יותר משקל ו/או 10% יותר מההפוך הקטן, ושאף אחד ממשקאות הקפה לא צריך לעלות יותר מעשרה שקלים. אבל זה שאפשר להשיג שם הפוך קטן ב-10 ש"ח זה מספיק טוב לנו (בניגוד לממוצע של 13 ש"ח ברשתות הקפה).
למתעניינים, סוג הקפה המוגש שם הוא קפה Hausbrandt המשובח, המוגש מעבר לכביש, ברוטשילד 12, במחיר גבוה יותר.
אפשר לגבות מחירים הוגנים יותר גם במקום מרכזי כמו שדרות רוטשילד בתל אביב, ולמי שמגיע לאזור רוטשילד ורוצה קפה, אין שום סיבה לקנות אותו ב-ארקפה השכנה (רוטשילד 31), גם לא ב-קקאו היקרנית (רוטשילד 37) ובטח לא ב-קפה הלל (רוטשילד 65). ההמלצה שלנו: קופי האוס (רוטשילד 21) או מק'קפה (רוטשילד 33).
פורסמה על־ידי קפה בזול ב- 14/10/2012 ב- הוגנים
ארומה כפולה
הלוגו של ארומה ישראל, עם הכיתוב "אספרסו בר"
הלוגו של ארומה תל-אביב, פינות מעוגלות ופס אדום
בטבלת מחירי הקפה ברשתות בולטת רשת ארומה כרשת עם המחירים ההוגנים ביותר. למעשה, שתי רשתות הארומה. למי שלא יודע, מסיבות שלא ניכנס אליהן כאן, חמש שנים לאחר הקמת החברה היא פוצלה לשתי חברות נפרדות בהנהלה שונה – ארומה תל אביב, המחזיקה סניפים רק בשטחי תל אביב, ו-ארומה ישראל המחזיקה סניפים רק מחוץ לתל אביב.
הכול זהה – חוץ מהמחיר
חוץ מהחלוקה הגיאוגרפית בין הרשתות – כלפי חוץ הכול דומה מאד: השם, הלוגו (חוץ מהבדלים פעוטים שאינם ברורים לצרכן מהשורה), התפריט, עיצוב הסניפים, שיטת ההגשה והשירות. הכול אותו דבר, חוץ מהמחירים. גם צוות קפה בזול הופתע לגלות שחלק מהמשקאות בסניפי ארומה ישראל יקרים בשקל מבסניפי ארומה תל אביב.
כך, לדוגמה, קפוצ'ינו קטן בישיבה בסניף ארומה בקניון עזריאלי יעלה לכם 11 ש"ח, אבל שני ק"מ משם, בסניף ארומה בצומת עלית (בורסה רמת גן), תצטרכו לשלם 12 ש"ח על אותו קפה בדיוק. למה? ככה. הסיכוי היחיד שזה ייפסק הוא אם הרשתות יתאחדו שוב.
רק שקל, אבל…
11 ש"ח בתוך ת"א, 12 ש"ח מחוצה לה
כן, זה רק הבדל של שקל. אז למה אנחנו עושים מזה עניין? כי אנחנו חושבים שחשוב שתדעו על כך. לדעתנו, יש כאן הטעיית צרכנים. מרגילים אותנו למותג מסוים במחיר מסוים, אבל לא טורחים להדגיש בפנינו שאותו מוצר מתומחר אחרת משני עברי נתיבי איילון.
ועוד מילה: יש המצדיקים את מחירי הקפה הגבוהים בתירוצים כגון עלויות השכירות. אפילו בתכנית הבוקר של ערוץ 10 הוטח בנציג קפה בזול הטיעון לגבי "השכירות בשינקין" המגולמת, לכאורה, במחיר הקפה.
לכל אלה אנחנו מפנים את הפוסט הזה, שמוכיח שאפשר לקחת מחירים הוגנים – הכי זולים מבין הרשתות – דווקא בתל אביב היקרה, כך שאין בהכרח מתאם כלשהו בין שווי הנדל"ן, שעליו ממוקם בית הקפה, לבין המחיר שגובים בו עבור כוס קפה.
פנינו לשתי הרשתות כדי לשמוע מה יש להן לומר על הבדלי המחירים ביניהן.
ארומה תל-אביב: "רשת ארומה בתל אביב מציעה ותמשיך להציע את מחירי הקפה הזולים בעיר, לצד מבחר דילים אטרקטיביים בקטגוריית ה- Take Away, המשלבים דיל לקפה ומאפה, דיל קפה וחצי כריך ועוד. רשת ארומה בתל אביב פועלת כרשת אחידה רק בעיר תל אביב ומכוונת את פרסומיה לאזור זה, בהתאמה. בכל פרסומיה, מציינת הרשת כי ניתן להשיג את המוצרים בסניפי רשת ארומה בתל אביב בלבד".
מארומה ישראל העדיפו שלא להגיב בכתב לשאלותינו, אך מנהל התקשורת השיווקית של הרשת מסר לנו בשיחה טלפונית כי אין הוא יכול להסביר את החלטות התמחור של הרשת, וכי יש משתנים רבים המשפיעים על המחיר לצרכן ועל כך שהוא גבוה מהמחיר של הרשת האחות, כמו למשל העובדה שרשת ארומה ישראל מפעילה בית קלייה עצמאי לפולי קפה. חזרנו לרשת ארומה תל אביב לשמוע מה דעתה על הטענה הזאת, וגילינו שגם הרשת התל אביבית מכינה את תערובת הקפה באופן עצמאי. לסיכום: אין הסבר להבדלים.
עדיין הכי זולים
"ארומה קארד" - 10% הנחה מחוץ לת"א
למרות כל האמור לעיל, עדיין שתי רשתות ארומה מציעות את המחירים הזולים ביותר מבין הרשתות, כך שמי שנמצא בקניון ותוהה איפה יוכל להשיג את הקפה הכי משתלם (חוץ ממקדונלדס) – מוטב לו שייכנס לרשת ארומה. מי שרוצה ליהנות מהמחירים של ארומה תל אביב גם מחוץ לעיר, יכול לעשות זאת (בערך) ע"י רכישת "ארומה קארד", כרטיס מועדון בשיטת ההטענה (פרי-פייד) המקנה לחברים 10% הנחה בסניפי ארומה ישראל. כך, אספרסו קצר יעלה לכם 7.20 ש"ח במקום 8 ש"ח. לקוני הקפה המתמידים זה כדאי.
לארומה ת"א, שכרטיס ארומה קארד אינו תקף בסניפיה, יש כרטיס מועדון משלה, הנקרא "ארומה אקספרס", הפועל באותה שיטה ומקנה אותן הנחות. כך שבשורה התחתונה, ארומה ת"א עדיין זולים יותר.
ארומה ישראל בפייסבוק
פורסמה על־ידי קפה בזול ב- 09/10/2012 ב- הוגנים
תגים: ארומה, ארומה ישראל, ארומה תל אביב, בתי קפה, חיסכון, מועדון חברים, צרכנות, קפה, קפה זול	"ממון": עד 65% בממוצע ממחיר הקפה – רווח נקי לעסק
בגיליון סוכות של ״ממון״ (30.9.12), המוסף הכלכלי של ״ידיעת אחרונות״, התפרסמה כתבת צרכנות מאת שושנה חן, הבוחנת את ״המספרים האמיתיים מאחורי תמחור המנות בבתי הקפה ובמסעדות״ – לשון הכתבה. קראנו ושמחנו לגלות שהממצאים של צוות ״ממון״ תואמים את האומדנים הגסים שעשינו בבלוג ושעליהם הסתמכנו כשקבענו שהרווחים של בתי הקפה על כוס הקפה אינם הוגנים. הנה הכתבה.
כתבה על תמחור הקפה בבתי הקפה (ממון, 30.9.12)
גם בניתוח זהיר במיוחד – רווח של מאות אחוזים
לתפיסתנו, הצגת הדברים בכתבה אפילו "הולכת לקראת" בתי הקפה, שכן רוב ההוצאות העקיפות שמוזכרות בה מתחלקות בין כל הפריטים הנמכרים בבית העסק (ולכן גם תמוה לחשב את זה באופן כללי, כשבית קפה אחד מוכר 1000 פריטים ביום ובית קפה אחר מוכר 3000). כמו כן, יש רכיבי הוצאות שלא תקפים בכל מצב, כמו למשל סוכר ובוחשנים, שברוב המקרים מסופקים לבית הקפה ע"י יצרנית הקפה שעמה הוא עובד.
גם עם כל ההסתייגויות הנ"ל, הרי שהרווח של בית הקפה על כוס קפה ביחס להשקעה הוא של כ-300% כשמדובר בקפה קטן, הנמכר ב-13 ש"ח בממוצע, נתון שמתעצם כשמתייחסים לקפה גדול העולה בממוצע 16 ש"ח, 25% יותר מקפה קטן, שהרי התוספת של הקפה והחלב זניחה, וההוצאות הקבועות האחרות – כמו שכר מלצרים – לא גדלות כתוצאה מגודל הכוס.
פורסמה על־ידי קפה בזול ב- 02/10/2012 ב- גזלנים, כללי
תגים: בתי קפה, צרכנות	→ רשומות ישנות יותר
על הכוונת:	ב-12.12.12 מתחילים חרם צרכנים מאורגן על רשת הקפה "גרג".
קפה בכותרות
"קפה בזול" ב-מאקו (MAKO)
"קפה בזול" בערוץ 10
גרג מתרחבים ומתייקרים
התייקרות הקפה של 2011
כתבה ב-Ynet על מחירי קפה קר
כתבה בדה-מרקר על התייקרויות צפויות בבתי הקפה
כתבה במעריב עסקים על התייקרות הקפה
כתבת צרכנות על קפה של דה-מרקר
מחאת הקפה השחור
מנצלים כל הזדמנות לייקר
ניתוח עדכני של שוק הקפה
סקירה על שוק הקפה (גלובס, 2011)
סקירת שוק הקפה של משרד התמ"ת מ-2009
צריכת הקפה בעלייה (ביזפורטל)
קפה בזול ב"הארץ"
קפה בזול בפייסבוק
רשתות הקפה מתרחבות על חשבוננו
תכתבו להם
מי הוגן ומי גזלן?	גזלנים
כתבות בנושא קפה
קפה בזול בתקשורת